
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 121
                                                                din 27 iulie 2017
           privind modificarea denumirii unui obiectiv de investiţii cuprins în Anexa nr. 2, poziţia nr. 5

               a anexei nr. 1 b, aprobată prin Hotărârea Consiliului Local Sighișoara nr. 39/30 martie 2017

   
Consiliul Local al Municipiului Sighişoara, întrunit în şedinţă ordinară,   
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 19.227/17.07.2017, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

 Luând în considerare prevederile Hotărârii Consiliului Local Sighișoara nr. 146/23.12.2004, prin care s-a însuşit de către Consiliul Local Sighişoara studiul de fezabilitate pentru obiectivul:
„ Pod peste Târnava Mare în municipiul Sighişoara“;
Având în vedere anexa nr. 2, aprobată prin Hotărârea Consiliului Local Sighișoara nr. 39/30 martie 2017 privind aprobarea bugetului general al unităţii administrativ – teritoriale pe anul 2017, în cuprinsul căreia este indicat obiectivul de investiţii: “SF Pod Cartier Târnava 2“;

        
Ţinând cont de faptul că, pentru a nu exista confuzie este necesară modificarea denumirii acestui obiectiv de investiţii, aşa cum este el precizat în Anexa nr. 2, poziţia nr. 5 a anexei nr. 1 b, aprobată prin Hotărârea Consiliului Local Sighișoara nr. 39/30 martie 2017;


Văzând Raportul de specialitate comun al Serviciului Tehnic, Investiţii - Urmărire Contracte, Monitorizare Servicii de Utilităţi Publice și al Biroului Buget, Contabilitate, Salarizare, înregistrat cu nr. 19.228/17.07.2017, prin care se propune modificarea denumirii unui obiectiv de investiţii cuprins în Anexa nr. 2, poziţia nr. 5 a anexei nr. 1 b, aprobată prin Hotărârea Consiliului Local Sighișoara nr. 39/30 martie 2017, îndeplinându-se prevederile legale în acest sens;

Având în vedere avizele favorabile ale tuturor comisiilor pe domenii de specialitate;


În baza prevederilor art. 36 alin. (2) lit. „b” și alin. (4) lit. „a”, art. 45 alin. (2) și a art. 115 alin. (1) lit. “b” din Legea nr. 215/2001, Legea administraţiei publice locale, republicată, cu modificările şi completările ulterioare, 

                                                              H O T Ă R Ă Ş T E:

Art. 1. Se aprobă modificarea denumirii obiectivului de investiţii: “SF Pod Cartier Târnava 2“, cuprins în Anexa nr. 2, poziţia nr. 5 a anexei nr. 1 b, cap. IV “Cheltuieli de proiectare pentru elaborarea studiilor de prefezabilitate şi a studiilor de fezabilitate aferente obiectivului”, aprobată prin Hotărârea Consiliului Local Sighișoara nr. 39/30 martie 2017, pentru obiectivul de investiţii: “SF Pod Cartier Târnava 2“, în : „Actualizare S.F. Pod peste râul Târnava Mare – Municipiul Sighişoara”.


Art. 2. Celelalte obiective de investiţii cuprinse în Anexa nr. 2, aprobată prin Hotărârea Consiliului Local Sighișoara nr. 39/30 martie 2017, rămân neschimbate.

          Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Biroul Buget, Contabilitate, Salarizare - Direcția Economică şi Serviciul Tehnic, Investiţii - Urmărire Contracte, Monitorizare Servicii de Utilităţii Publice din cadrul Municipiului Sighișoara.

Art. 4. Prin grija Secretarului Municipiului Sighişoara – Anca Bizo, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.

PREŞEDINTE DE ŞEDINŢĂ,

  

     Matei Ovidiu – Daniel   
                                                                                         Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;

  2 ex. Serviciul Tehnic, Investiţii - Urmărire Contracte, Monitorizare Servicii de Utilităţii Publice;
  2 ex. Biroul Buget, Contabilitate, Salarizare - Direcţia Economică.
10 ex. 

B.A.
